**STATYBOS RANGOS DARBŲ VIEŠOJO PIRKIMO-PARDAVIMO SUTARTIS**

2025 m. \_\_\_\_\_\_\_\_\_\_\_\_\_\_ d. Nr. A26-

Molėtai

Molėtų rajono savivaldybės administracija, juridinio asmens kodas 188712799, kurios registruota buveinė yra Molėtuose, Vilniaus g. 44, LT-33140, duomenys apie įstaigą kaupiami ir saugomi Lietuvos Respublikos juridinių asmenų registre, atstovaujama administracijos direktoriaus Sigito Žvinio, veikiančio pagal administracijos nuostatus (toliau – Užsakovas),

ir

UAB „Molstatva“, juridinio asmens kodas 306656174, kurios registruota buveinė yra Molėtų r. sav., Molėtuose, Daubos g. 4-349, faktinė buveinė yra Molėtų r. sav., Molėtuose, Daubos g. 4-349, duomenys apie bendrovę kaupiami ir saugomi Lietuvos Respublikos juridinių asmenų registre, atstovaujama direktoriaus Arvydo Ramono, veikiančio pagal bendrovės įstatus (toliau – Rangovas), susitarė ir sudarė šią statybos rangos darbų sutartį (toliau – Sutartis). Rangovas ir Užsakovas kartu toliau vadinami Šalimis.

1. **SĄVOKOS**

Sutartyje vartojamos sąvokos:

* 1. **Atliktų darbų perdavimo - priėmimo aktas** – Užsakovo ir Rangovo suderintas ir pasirašytas dokumentas, įforminantis Rangovo per ataskaitinį laikotarpį atliktų darbų perdavimą – priėmimą.
  2. **Darbai –** su konstrukcija ar konstrukcijos dalimi susiję statybos darbai, įskaitant surinkimą, statybą, išplėtimą ar konstrukcijos pakeitimus, perplanavimą, perstatymą, pritaikymą, atnaujinimą, remontą, renovavimą, atidavimą eksploatuoti, išmontavimą ar eksploatavimo sustabdymą.
  3. **Darbo diena**– Užsakovo vidaus dokumentais patvirtintas oficialus darbo laikas, t. y. nuo pirmadienio iki penktadienio (išskyrus švenčių dienas) nuo 8.00 val. iki 17.00 val.
  4. **Darbo frontas (statybvietė)** – Užsakovo arba Užsakovui dalyvaujant kito rangovo Rangovui perduota ir priimta darbų vykdymo vieta ar jos dalis, būtina darbų atlikimui. Darbų frontas, atsižvelgiant į vykdomus darbus, gali sutapti ar nesutapti su statybos sklypo ribomis, objektu ar jo dalimi.
  5. **Darbų atlikimo terminas** – laiko tarpas nuo darbų pradžios pagal šią Sutartį iki darbų perdavimo Užsakovotechninės priežiūros atstovui, t. y. iki užbaigtų darbų perdavimo Užsakovui akto pasirašymo dienos.
  6. **Defektas –** klaida arba nerūpestingumas kurioje nors statybos proceso stadijoje, darbų rezultato neatitikimas nei pagal teisės aktų reikalavimus, nei pagal Užsakovo keliamus reikalavimus, nei pagal Sutartį ar prie jos esančių dokumentų reikalavimus.
  7. **Esminė Sutarties sąlyga** *-* Sutarties pažeidimas, padarytas vienos iš Šalių, yra esminis, jeigu juo kitai Šaliai padaroma tokia žala, kad Šalis daugiausia netenka to, ko ji turėjo teisę tikėtis pagal Sutartį. Kokios sąlygos yra esminės - Šalys nurodo šioje Sutartyje. Vienai Šaliai pažeidus vieną iš esminių Sutarties sąlygų, kita Šalis įgyja teisę Sutartį nutraukti vienašališkai.
  8. **Projektas –** techninis projektas, techninė specifikacija, darbų kiekių žiniaraščiai ir kt.
  9. **Rangovo** įgaliotas asmuo vykdant Sutartį yra – Sutarties vykdymui Rangovo rašytiniu dokumentu paskirtas asmuo.
  10. **Rizikos** – Rangovo pagal šią Sutartį perimtos visos galimos su statybomis susijusios rizikos (t. y. žemės, oro, vandens), teisės aktų pasikeitimai.
  11. **Sutartis** – statybos rangos darbų sutartis, visi jos priedai, techninis ir darbo projektai, darbų fronto, užbaigtų darbų (darbų etapų) perdavimo – priėmimo pažymos, gamybiniai protokolai, atliktų darbų aktai ir visi kiti su šia Sutartimi susiję dokumentai.
  12. **Sutarties kaina** – Sutarties 3.1 punkte nurodyta suma, kuri turi būti sumokėta Rangovui už laiku, tinkamai, pagal Sutartį įvykdytus darbus, bet kurių defektų ištaisymą.
  13. **Užbaigtų darbų perdavimo Užsakovui aktas** - Šalių suderintas ir pasirašytas galutinis atliktų darbų perdavimo – priėmimo aktas, kuriuo perduodami visi Sutartyje numatyti darbai.
  14. **Užsakovo** **įgaliotas asmuo atsakingas už Sutarties vykdymą, Sutarties ir pakeitimų informacijos pateikimą paskelbimui** – statybos ir žemės ūkio skyriaus vedėjo pavaduotojas Rimvydas Pranskus tel. +370 383 54786, el. paštas [rimvydas.pranskus@moletai.lt](mailto:rimvydas.pranskus@moletai.lt).
  15. Visos kitos Sutartyje naudojamos sąvokos atitinka LR statybos įstatyme ir kituose teisės aktuose nurodytas sąvokas.
  16. Sąvokų antraštės nesudaro teksto dalies ir į jas neturi būti atsižvelgiama aiškinant arba darant išvadas dėl Sutarties nuostatų. Atskiri Sutarties dokumentai laikomi vienas kitą paaiškinančiais, bet esant dviprasmybių ir prieštaravimų, juos išaiškina ir susieja Užsakovas.

1. **SUTARTIES DALYKAS**
   1. Šioje Sutartyje nustatytomis sąlygomis Rangovas savo jėgomis, prisiimdamas visas galimas rizikas, įsipareigoja atlikti projekto **„Būsto, esančio Molėtų r. sav., Molėtuose, J. Janonio g. 12-6, pritaikymas asmenims, turintiems judėjimo negalią“**  įgyvendinimo darbus bei perduoti tinkamai atliktų darbų rezultatą Užsakovui šioje Sutartyje nustatytomis sąlygomis, terminais ir tvarka, o Užsakovas įsipareigoja sumokėti šioje Sutartyje nustatytą kainą už tinkamai ir kokybiškai atliktus Rangovo darbus pagal šią Sutartį.
   2. Detalus atliekamų darbų aprašymas pateikiamas konkurso sąlygose, darbų kiekių žiniaraščiuose, techninėje specifikacijoje. Rangovas, pasirašydamas Sutartį, patvirtina, kad prieš Sutartį pasirašant yra gavęs visą būtiną informaciją, kurią Rangovas galėjo gauti ir kurios jam reikėjo iki Sutarties pasirašymo ir kuri gali turėti įtakos Sutarties kainai, darbams arba terminui.
2. **SUTARTIES KAINA IR APMOKĖJIMAS**
   1. Pradinė Sutarties vertė, tai Sutarties kaina, kuri yra lygi Rangovo pasiūlymo kainai, nurodytai už visus perkamus darbus, yra 5 801,65 euras be PVM. PVM sudaro 1 218,35 eurų. Sutarties kaina su PVM yra 7 020,00 eurų. Sutariama, kad Sutarties kaina apima visus Rangovo sutartinius įsipareigojimus ir visa, kas būtina tinkamam šioje Sutartyje aptartų darbų vykdymui ir užbaigimui, įskaitant ir papildomų darbų atsiradimo riziką.
   2. Šiai Sutarčiai taikoma fiksuotos kainos kainodara. Rangovas neturi teisės reikalauti ją padidinti, o Užsakovas – sumažinti. Ši taisyklė taip pat taikoma ir tais atvejais, kai Sutarties sudarymo momentu nebuvo galima tiksliai numatyti viso darbų kiekio arba visų darbams atlikti būtinų išlaidų. Rangovui tinkamai atlikus darbus, Užsakovas privalo sumokėti Sutarties kainą, išskyrus šioje Sutartyje aptartas išimtis.
   3. Užsakovas už visą pirkimo dokumentuose ir Sutartyje numatytą pirkimo objektą sumoka Rangovo pasiūlyme nurodytą kainą, jeigu faktinė pirkimo dokumentuose bei Sutartyje Užsakovo nurodytų darbų apimtis nesiskiria daugiau kaip 10 procentų, skaičiuojant nuo pradinės sutarties vertės. **Tai yra esminė Sutarties sąlyga**.
   4. Jei reikia atsisakyti ir (ar) įsigyti daugiau kaip 10 procentų, skaičiuojant nuo pradinės Sutarties vertės, pirkimo dokumentuose ir Sutartyje nurodytų darbų apimties, visų darbų, viršijančių 10 procentų ribą, yra atsisakoma ir (ar) įsigyjama, taikant Rangovo pateiktos sąmatos įkainius. **Tai yra esminė Sutarties sąlyga**.
   5. Už 3.1 punkte nurodytą kainą Rangovas įsipareigoja atlikti Sutarties 2.1 punkte numatytus darbus. Į Sutarties kainą įeina visi darbai: leidimų gavimo, darbo jėgos, mechanizmų darbo ir medžiagų kaina, mokesčiai, draudimo, transportavimo ir visos kitos, Rangovui priklausančios pagal Lietuvos Respublikos įstatymus ir kitus teisės aktus bei šią Sutartį, išlaidos, įvertinant visas rizikas.
   6. Jeigu reikia atlikti darbus, kurių Rangovas nenumatė pasirašydamas šią Sutartį, bet turėjo ir galėjo juos numatyti, ir jie yra būtini šiai Sutarčiai tinkamai įvykdyti, šiuos darbus Rangovas atlieka savo sąskaita bei per Sutartyje numatytus terminus.
   7. Rangovas darbus turi vykdyti pagal projekte nustatytus reikalavimus. Perkamų darbų kaina gali būti keičiama (mažinama/didinama):
      1. išimtinais atvejais keičiant medžiagas ir tik į ne prastesnės kokybės, nei buvo nurodyta projekte ir Rangovo pasiūlyme,
      2. faktiškai atliktų darbų kiekiai yra mažesni nei kiekiai, nurodyti darbų kiekių žiniaraščiuose,
      3. keičiant Sutarties kaina, atliekamas Sutarties keitimas, pasirašant papildomą susitarimą.
   8. Avansinis mokėjimas šiai Sutarčiai netaikomas. Rangovas prieš 5 (penkias) dienas informuoja Užsakovą apie darbų užbaigimą. Darbai priimami Užsakovui ir Rangovui pasirašius užbaigtų darbų perdavimo Užsakovui aktą. Mokama už faktiškai atliktus darbus eurais vieną kartą.
   9. Šioje Sutartyje Užsakovas numato tiesioginio atsiskaitymo galimybę su Sutartyje nurodytais subrangovais tokiomis sąlygomis:
      1. sudarius Sutartį, Rangovas, ne vėliau negu Sutartis pradedama vykdyti, įsipareigoja Užsakovui raštu pateikti tuo metu žinomų subrangovų pavadinimus, kontaktinius duomenis ir nurodyti jų atstovus. Užsakovas taip pat reikalauja, kad Rangovas informuotų apie minėtos informacijos pasikeitimus visu Sutarties vykdymo metu, taip pat apie naujus subrangovus, kuriuos jis ketina pasitelkti vėliau;
      2. Užsakovas, ne vėliau kaip per 3 (tris) darbo dienas nuo informacijos apie subrangovus gavimo dienos, raštu informuoja subrangovus apie tiesioginio atsiskaitymo galimybę;
      3. subrangovas, norėdamas pasinaudoti tokia galimybe, raštu pateikia prašymą Užsakovui. Kai subrangovas išreiškia norą pasinaudoti tiesioginio atsiskaitymo galimybe, sudaroma trišalė sutartis tarp Užsakovo, Rangovo ir šio subrangovo, kurioje aprašoma tiesioginio atsiskaitymo su subrangovu tvarka, atsižvelgiant į Sutartyje ir subtiekimo sutartyje (sudarytoje tarp Rangovo ir subrangovo) nustatytus reikalavimus;
      4. trišalėje sutartyje atsiskaitymo su subrangovu tvarka bus nustatoma vadovaujantis šioje Sutartyje numatyta atsiskaitymo tvarka;
      5. Rangovas turi teisę prieštarauti nepagrįstiems mokėjimams subrangovui, pateikdamas Užsakovui ir subrangovui raštišką tokio prieštaravimo pagrindimą;
      6. tiesioginio atsiskaitymo su subrangovais galimybė nekeičia Rangovo atsakomybės dėl Sutarties įvykdymo.
   10. Rangovas, už kiekvieną einamąjį mėnesį pateikdamas atliktų darbų aktus, pateikia visų statinio statyboje Rangovo naudojamų statybinių medžiagų, statybos gaminių, dirbinių, priemonių ir įrengimų atitikties sertifikatus ir atitikties deklaracijas, suregistravęs statybos darbų žurnale pagal statybos darbų žurnalo pildymo tvarką. Tai yra sudedamoji darbų priėmimo perdavimo dokumentų dalis.
   11. PVM sąskaitą faktūrą apmokėjimui Rangovas turi pateikti naudodamasis informacinės sistemos SABIS priemonėmis. Sąskaitų teikimo išlaidas apmoka Rangovas.
   12. Pasirašytas darbų perdavimo – priėmimo aktas yra tik finansinis darbų įvertinimas, bet ne kokybės ir tinkamumo pripažinimas.
   13. Užsakovas privalo sumokėti Rangovui sumą, nurodytą Rangovo pateiktuose mokėjimo dokumentuose ne vėliau kaip per 30 (trisdešimt) kalendorinių dienų nuo mokėjimo dokumentų patvirtinimo iš Užsakovo pusės. Taip pat Šalys neginčijamai sutaria, jog iš Rangovui mokėtinų sumų pirmiausiai bus išskaičiuojami ir dengiami susidarę delspinigiai, baudos, Užsakovo patirti nuostoliai, jei tokie atsirado vykdant Sutartį.
   14. Visus mokėjimų dokumentus Rangovas Užsakovui privalo pateikti vadovaudamasis viešuosius pirkimus reglamentuojančių teisės aktų numatyta tvarka.
3. **DARBŲ ATLIKIMO TERMINAI, VĖLAVIMAS, SUSTABDYMAS**
   1. Sutartis įsigalioja nuo tos dienos, kai Rangovas ir Užsakovas pasirašo šią Sutartį.
   2. Darbų atlikimo terminas yra **du** mėnesiai nuo darbų pradžios (Sutarties įsigaliojimo dienos). Rangovas iki darbų atlikimo termino pabaigos privalo atlikti visus darbus, pristatyti Užsakovui visą su objekto darbais susijusią dokumentaciją. Darbų terminas yra **esminė Sutarties sąlyga**.
   3. Jei darbai nebus baigti per **du** mėnesius nuo darbų pradžios, darbų pabaigos terminas, esant nenugalimai jėgai ar Sutarties 4.5 punkte numatytiems atvejams bei Rangovo rašytiniam prašymui ir Užsakovo raštu išreikštam sutikimui, gali būti pratęsiamas vieną kartą, bet ne ilgiau kaip **vienam** mėnesiui.
   4. Šis pratęsimas įforminamas Šalims pasirašius papildomą susitarimą prie Sutarties.
   5. Darbų atlikimo terminas gali būti pratęstas tik dėl:
      1. išskirtinai tik dėl rizikų, kurių Rangovas neprisiėmė pagal šią Sutartį;
      2. pakeitimų, atliekamų Užsakovo iniciatyva;
      3. bet kokio vėlavimo, kliūčių ar trukdymų, sukeltų arba priskiriamų Užsakovui arba Užsakovo personalui.
   6. Darbų pabaiga laikoma diena, kai Užsakovas su Rangovu pasirašo užbaigtų darbų perdavimo Užsakovui aktą.
   7. Pastebėtų darbų trūkumų ar defektų šalinimas negali būti pagrindas prailginti Sutartyje nustatytą galutinį darbų atlikimo terminą.
   8. Užsakovas, raštu nurodydamas priežastį, gali bet kada nurodyti Rangovui sustabdyti visų darbų arba jų dalies vykdymą. Jeigu toks sustabdymas yra ne dėl Rangovo kaltės, tai darbų atlikimo terminas turi būti pratęsiamas tiek, kiek trunka darbų sustabdymas.
   9. Rangovas be Užsakovo sutikimo ar leidimo, neturi teisės sustabdyti pradėtų darbų.
4. **UŽSAKOVO TEISĖS, PAREIGOS IR ATSAKOMYBĖ**
   1. Užsakovas turi teisę tikrinti Rangovo darbų atlikimo eigą ir kokybę.
   2. Be atskiro Rangovo įspėjimo pasitelkti trečiuosius asmenis nustatytiems trūkumams pašalinti ir sumažinti Rangovui pagal Sutartį mokėtinas sumas turėtomis išlaidomis, jei Rangovas laiku nepašalina darbų trūkumų.
   3. Nemokėti už nekokybiškai atliktus darbus arba, atsiradus trūkumams ar defektams, sustabdyti darbus, iki trūkumai ar defektai bus pašalinti.
   4. Raštu pranešus Rangovui, sustabdyti pagal Sutartį priklausančius mokėjimus, jeigu Rangovas nevykdo arba netinkamai vykdo prisiimtus sutartinius įsipareigojimus, kol šie įsipareigojimai bus tinkamai įvykdyti.
   5. Užsakovas turi kitas teises, numatytas šioje Sutartyje bei Lietuvos Respublikos įstatymuose.
   6. Užsakovas gali paskirti statinio statybos techninį prižiūrėtoją, kuris, vadovaudamasis STR 1.06.01:2016 „Statybos darbai. Statinio statybos priežiūra“, vykdys darbų techninę priežiūrą.
   7. Užsakovas, dalyvaujant Rangovui, apžiūri ir priima Rangovo atliktus darbus. Pastebėjęs nukrypimus nuo Sutarties sąlygų, bloginančius darbų kokybę, ar kitus darbų trūkumus Užsakovas turi teisę atsisakyti priimti atliktus darbus iki Rangovas ištaisys Užsakovo nurodytus trūkumus pagal Sutartyje aptartą tvarką ir procedūras.
   8. Užsakovas atsiskaito už priimtus iš Rangovo tinkamai baigtus darbus šioje Sutartyje nustatyta tvarka.
   9. Užsakovas vadovaudamasis Aplinkos apsaugos kriterijų, kuriuos perkančiosios organizacijos ir perkantieji subjektai  turi taikyti pirkdami prekes, paslaugas ar darbus, taikymo tvarkos aprašu, patvirtintu Lietuvos Respublikos aplinkos ministro 2011 m. birželio 28 d. įsakymu Nr. D1-508 visus susitikimus šios Sutarties vykdymo klausimais vykdys nuotoliniu būdu.
   10. Užsakovas vadovaudamasis Aplinkos apsaugos kriterijų, kuriuos perkančiosios organizacijos ir perkantieji subjektai  turi taikyti pirkdami prekes, paslaugas ar darbus, taikymo tvarkos aprašu, patvirtintu Lietuvos Respublikos aplinkos ministro 2011 m. birželio 28 d. įsakymu Nr. D1-508 įsipareigoja Sutarties vykdymo dokumentus Rangovui pateikti elektroniniu būdu, dokumentus pasirašant tik elektroniniu parašu.
5. **RANGOVO TEISĖS, PAREIGOS IR ATSAKOMYBĖ**
   1. Rangovas turi teisę nevykdyti Užsakovo nurodymų, jeigu jie prieštarauja Sutarties nuostatoms ir normatyviniams teisės dokumentams, projekto sprendiniams.
   2. Rangovas turi teisę siūlyti Užsakovui keisti neracionalius, neekonominius projektinius sprendimus.
   3. Atsiradus nenumatytoms aplinkybėms, ar papildomiems darbams, kurie trukdo vykdyti sutartinius įsipareigojimus, Rangovas turi teisę kreiptis į Užsakovą dėl tolimesnių sutartinių įsipareigojimų vykdymo.
   4. Rangovas turi kitas teises, numatytas šioje Sutartyje bei Lietuvos Respublikos įstatymuose.
   5. Iki darbų pradžios Rangovas privalo paskirti Lietuvos Respublikos teisės aktų nustatyta tvarka statybos darbų vadovą, kuris privalo vykdyti pareigas, numatytas STR 1.06.01:2016 „Statybos darbai. Statinio statybos priežiūra“.
   6. Rangovas įsipareigoja užtikrinti, kad Sutartį vykdys pirkime pasiūlyti ir kvalifikacijos bei kitus pirkimo dokumentuose nustatytus reikalavimus atitinkantys subrangovai ir (ar) specialistai. Šių asmenų veiksmai vykdant Sutartį Rangovui sukelia tokias pačias pasekmes ir atsakomybę, kaip jo paties veiksmai. Rangovas atsako už savo subrangovų ir specialistų veiksmus ar neveikimą.
   7. Sutarties vykdymui pasitelkiami subrangovai ir specialistai nurodomi konkurso sąlygose.
   8. Rangovas turi teisę Sutarties vykdymui pasitelkti naujus, konkurso sąlygose nenurodytus subrangovus, kurių pajėgumais nesirėmė pirkimo dokumentuose numatytiems kvalifikacijos reikalavimams pagrįsti. Sudarius Sutartį, tačiau ne vėliau negu Sutartis pradedama vykdyti, Rangovas įsipareigoja Užsakovui pranešti tuo metu žinomų subrangovų pavadinimus, kontaktinius duomenis ir jų atstovus. Užsakovas taip pat reikalauja, kad Rangovas ne vėliau nei prieš 5 (penkias) darbo dienas informuotų apie minėtos informacijos pasikeitimus visu Sutarties vykdymo metu, taip pat apie naujus subrangovus, kuriuos jis ketina pasitelkti vėliau.
   9. Rangovas gali keisti Sutartyje nurodytus subrangovus ar specialistus šiame Sutarties skyriuje nustatytais atvejais ir tvarka gavęs Užsakovo rašytinį sutikimą.
   10. Subrangovus, kurių pajėgumais Rangovas nesirėmė pirkimo dokumentuose numatytiems kvalifikacijos reikalavimams pagrįsti, Rangovas gali keisti savo nuožiūra, apie tai raštu ne vėliau, kaip prieš 5 (penkias) darbo dienas informuodamas Užsakovą. Užsakovas turi patikrinti, ar nėra subrangovo pašalinimo pagrindų (jeigu buvo taikoma pirkimo dokumentuose). Jeigu subrangovo padėtis atitinka bent vieną pirkimo dokumentuose nustatytą pašalinimo pagrindą, Užsakovas reikalauja pakeisti šį subrangovą reikalavimus atitinkančiu subrangovu. Užsakovas per 5 (penkias) darbo dienas raštu informuoja Rangovą apie leidimą pakeisti subrangovą. Užsakovui sutikus, Šalys pasirašo Susitarimą, kuris laikomas neatsiejama Sutarties dalimi.
   11. Subrangovas, kurio pajėgumais Rangovas rėmėsi, kad atitiktų pirkimo dokumentuose nustatytus kvalifikacijos reikalavimus, gali būti keičiamas tik šiais atvejais:
       1. kai subrangovui iškelta bankroto byla, pradėtas bankroto procesas ne teismo tvarka, jis tampa nemokus arba yra nemokumo tikimybė, sustabdo ūkinę veiklą ar susidaro analogiška situacija;
       2. kai subrangovas dėl objektyvių priežasčių (pavyzdžiui, subrangovui atsisakius dalyvauti Sutarties vykdyme, nutrūkus teisiniams santykiams su Rangovu ir pan.) nebegali vykdyti visų ar dalies Sutartyje numatytų įsipareigojimų.
       3. Naujas subrangovas, kuris keičiamas vietoje subrangovo, kurio pajėgumais Rangovas rėmėsi, kad atitiktų pirkimo dokumentuose nustatytus kvalifikacijos reikalavimus (toliau – naujas subrangovas), turi turėti ne žemesnę nei keičiamo subrangovo kvalifikaciją (atitikti pirkimo dokumentuose nustatytus reikalavimus dėl pašalinimo pagrindų nebuvimo ir kvalifikacijos reikalavimus, kuriuos atitiko keičiamas subrangovas, ir atitikti Rangovo pasiūlyme keičiamo subrangovo nurodytą specialistų kvalifikaciją ir kitas sąlygas pirkimo dokumentuose nustatytiems kokybiniams kriterijams pagrįsti (jei taikoma).
   12. Rangovo (ar subrangovo) specialistai, vykdysiantys Sutartį, gali būti pakeisti šiais atvejais:
       1. Rangovo iniciatyva dėl objektyvių priežasčių (pavyzdžiui, atostogų, ligos, nutrūkus darbo santykiams ir pan.), pateikus duomenis apie numatomus naujai skirti specialistus bei jų kvalifikaciją ir atitiktį kitiems pirkimo dokumentuose keliamiems reikalavimams patvirtinančius dokumentus;
       2. Užsakovo iniciatyva, jei Užsakovas turi pagrįstų įtarimų, kad Rangovo Sutarties vykdymui paskirtas specialistas nekompetentingas vykdyti nustatytas pareigas.
   13. Naujas specialistas turi turėti ne žemesnę, nei pirkimo dokumentuose specialistui keliamą kvalifikaciją ir Rangovo pasiūlyme nurodytą keičiamo specialisto kvalifikaciją pirkimo dokumentuose nustatytiems kokybiniams kriterijams pagrįsti (jei taikoma).
   14. Rangovas privalo ne vėliau nei prieš 5 (penkias) darbo dienas iki numatomo subrangovo, kurio pajėgumais Rangovas rėmėsi, kad atitiktų pirkimo dokumentuose nustatytus kvalifikacijos reikalavimus, ar specialisto keitimo, pateikti Užsakovui argumentuotą rašytinį prašymą ir šiuos dokumentus:
       1. prašymą pakeisti subrangovą ar specialistą, paaiškinant keitimo aplinkybę. Užsakovas pasilieka teisę paprašyti įrodymų, pagrindžiančių keitimo aplinkybę;
       2. naujo subrangovo ar specialisto kvalifikaciją ir pašalinimo pagrindų nebuvimą įrodančius dokumentus pagal Sutarties reikalavimus.
   15. Užsakovas, gavęs Rangovo prašymą, su kitais Sutartyje nurodytais dokumentais, per 5 (penkias) darbo dienas įvertina keitimo galimybes ir raštu informuoja Rangovą apie leidimą pakeisti subrangovą ar specialistą. Užsakovui sutikus, Šalys pasirašo Susitarimą, kuris laikomas neatsiejama Sutarties dalimi.
   16. Naujas subrangovas ar specialistas gali pradėti vykdyti jiems Rangovo pavestus įsipareigojimus pagal Sutartį ne anksčiau, nei bus pasirašytas Susitarimas.
   17. Rangovas privalo pakeisti subrangovą ar specialistą, jei paaiškėja, kad jis neatitinka jam pirkimo dokumentuose keliamų reikalavimų.
   18. Jei Rangovas pakeičia esamą arba pasitelkia naują subrangovą ar specialistą, negavęs Užsakovo raštiško sutikimo, arba sutartinius įsipareigojimus pagal Sutartį vykdo subrangovai ar specialistai, neatitinkantys pirkimo dokumentuose nustatytų kvalifikacijos reikalavimų, reikalavimų dėl pašalinimo pagrindų nebuvimo (jei taikoma) ir Rangovo pasiūlyme nurodytų sąlygų pirkimo dokumentuose nustatytiems kokybiniams kriterijams pagrįsti, Rangovui taikoma 1000 eurų dydžio bauda už kiekvieną nustatytą atvejį.
   19. Subrangovų ar specialistų pasitelkimas be Užsakovo raštiško sutikimo yra prilyginamas **esminiam šios Sutarties pažeidimui**.
   20. Rangovas patvirtina, kad yra gavęs visą būtiną dokumentaciją ir informaciją, kurią Rangovas, panaudodamas visas savo žinias ir rūpestingumą, galėjo gauti iki Sutarties pasirašymo ir kuri gali turėti įtakos Sutarties kainai, terminams arba darbams.
   21. Rangovas privalo, vykdyti ir užbaigti darbus pagal Sutartį, vadovaudamasis Lietuvos Respublikoje galiojančių įstatymų, poįstatyminių aktų, normatyvinių statybos techninių dokumentų, statybos techninių reglamentų reikalavimais, veikti profesionaliai ir atsakingai, kaip to reikalauja aukščiausi profesionalumo standartai. **Tai yra esminė Sutarties sąlyga**.
   22. Rangovas privalo nedelsdamas raštu informuoti Užsakovą ir, kol gaus nurodymus, sustabdyti darbą, kai (**tai yra esminė Sutarties sąlyga**):
       1. gauta iš Užsakovo medžiaga, kitas turtas ar dokumentai netinkami ar blogos kokybės;
       2. Užsakovo nurodymų dėl darbo atlikimo būdo laikymasis sudaro grėsmę atliekamo darbo tinkamumui ar tvirtumui;
       3. yra kitų nuo Rangovo nepriklausančių aplinkybių, sudarančių grėsmę atliekamo darbo tinkamumui, tvirtumui ar darbo saugumui.
   23. Rangovas, neįspėjęs Užsakovo apie šioje Sutartyje 6.22 punkte numatytas aplinkybes, arba tęsia darbą nelaukdamas, kol Užsakovo atsakymas bus gautas per Sutartyje nustatytą terminą, o jeigu jis nenustatytas, per protingą terminą, arba nevykdo laiku gautų Užsakovo nurodymų, neturi teisės remtis 6.22 punkte nurodytomis aplinkybėmis ir atsako už daikto trūkumus. **Tai yra esminė Sutarties sąlyga.**
   24. Rangovas kontroliuoja, kad jo ir jo pasamdytų subrangovų vykdomi darbai būtų atliekami kokybiškai, pagal projekto dokumentus, Sutarties dokumentus, normatyvinių statybos techninių dokumentų, normatyvinių saugos ir statinio paskirties dokumentų, Užsakovo, techninės priežiūros ir projektuotojų nurodymus bei teisės aktų reikalavimus.
   25. Rangovas įformina norminiuose statybos dokumentuose nurodytą statybos atlikimo dokumentaciją.
   26. Rangovas garantuoja tinkamą statybinių medžiagų, gaminių ir dirbinių priėmimą, tikrina jų atitikties dokumentus, organizuoja sandėliavimą, apsaugą ir taupų naudojimą.
   27. Užsakovui pareikalavus, Rangovas privalo pateikti Užsakovui panaudotų medžiagų ar sumontuotos įrangos įsigijimo ir apmokėjimo dokumentus (sąskaitas faktūras).
   28. Rangovas savo bei samdomų subrangovų statybos aikštelėje garantuoja saugų darbą, priešgaisrinę ir aplinkos apsaugą bei tinkamas darbo higienos sąlygas, kaip to reikalauja Lietuvos Respublikos darbuotojų saugos ir sveikatos įstatymas, kiti teisės aktai, taip pat privalo nepažeisti trečiųjų asmenų interesų.
   29. Rangovas garantuoja, kad atliktų darbų priėmimo metu ir per garantinį laikotarpį darbai atitiks techniniame projekte, techninėje specifikacijoje nustatytas savybes, normatyvinių statybos dokumentų reikalavimus, darbai bus atlikti be klaidų, kurios panaikintų arba sumažintų jų vertę arba tinkamumą projekte numatytam panaudojimui, darbai bus atlikti pagal Užsakovo reikalavimus bei aukščiausius profesionalumo standartus.
   30. Rangovas privalo suteikti atliktiems darbams, perduotoms medžiagoms ir įrangai garantijas.
   31. Rangovas, baigęs darbus, sutvarko teritoriją taip, kaip buvo prieš pradedant darbus. **Tai yra esminė Sutarties sąlyga**.
   32. Rangovas, Sutarties galiojimo laikotarpiu, prisiima atsakomybę už objekte esančio, bei statybos laikotarpiu sukurto, bet dar neperduoto Užsakovui, turto išsaugojimą.
   33. Rangovas savo sąskaita ištaiso darbus, kurie dėl Rangovo kaltės yra netinkamai įvykdyti ir neatitinkantys Sutarties sąlygų, teisės aktų, Užsakovo reikalavimų, aukščiausio profesionalumo standartų bei projektinės dokumentacijos.
   34. Rangovas vykdo visus teisėtus ir neprieštaraujančius Sutarties nuostatoms raštiškus Užsakovo nurodymus.
   35. Rangovas privalo apsaugoti Užsakovo turtą dėl nuostolių, apgadinimo ar sunaikinimo, atsiradusių dėl Rangovo veiksmų. Rangovas, vykdydamas darbus, turi imtis visų būtinų atsargumo priemonių, kad Rangovo įrengimai ir personalas būtų tik statybvietėje ir patalpose, kurias Užsakovas gali suteikti Rangovui kaip patalpas persirengimui, sandėliavimui ar administracinėms reikmėms.
   36. Rangovo personalas turi būti kvalifikuotas, įgudęs ir turintis patirtį atitinkamam darbų vykdymui. Užsakovas gali pareikalauti, kad Rangovas pakeistų Rangovo personalą, kuris nekompetentingai ar aplaidžiai vykdo pareigas, nesugeba laikytis Sutarties sąlygų arba savo elgesiu kelia grėsmę saugai darbe, sveikatai arba aplinkos apsaugai.
   37. Rangovas privalo naudoti tik darbų vykdymui ir naudojimo sąlygoms tinkamą įrangą ir medžiagas pagal projekte, techninėje specifikacijoje nurodytus reikalavimus.
   38. Rangovas, prieš paslėpdamas ar uždengdamas kurias nors konstrukcijas ar kitus darbus, privalo informuoti Užsakovo įgaliotą asmenį, atsakingas už Sutarties vykdymą, kuris patikrina, apžiūri ir jeigu reikia priima bandymų rezultatus. Jeigu Rangovas paslepia konstrukcijas ar kitus darbus apie tai raštu nepranešęs Užsakovo atstovui, tai, Užsakovo atstovui pareikalavus, Rangovas savo sąskaita privalo tą darbą atidengti patikrinimui.
   39. Rangovas privalo atlyginti nuostolius ir apsaugoti Užsakovą nuo visų pretenzijų, kompensacijų susijusių su:
       1. bet kurio asmens sužalojimu, negalavimu, liga ar mirtimi kylančius arba atsiradusius dėl Rangovo veiksmų vykdant darbus, taisant defektus darbų vykdymo metu;
       2. bet kurios nuosavybės (kitos nei darbai) nuostoliais, praradimais, susijusiais arba atsiradusiais dėl Rangovo arba jo personalo veiksmų, aplaidumo, tyčinio veiksmo ar Sutarties pažeidimo.
   40. Užbaigęs darbus, Rangovas privalo pateikti Užsakovui sumontuotos įrangos eksploatacijos ir priežiūros taisykles/instrukcijas bei įrangos garantinius dokumentus. Rangovo pateikiamos eksploatacijos ir priežiūros taisyklės/instrukcijos turi būti pakankamai išsamios, kad Užsakovas galėtų naudoti, prižiūrėti, išmontuoti, perrinkti, suderinti ir pataisyti įrangą. Taisyklėse/instrukcijose turi būti aprašyta visa mechaninė ir elektrinė įranga, tiekta arba įrengta pagal šią Sutartį. Kartu turi būti pateikti minėtos įrangos techniniai pasai. Nepateikus minėtų taisyklių/instrukcijų, vėliau Rangovas neturės teisės gintis prieš Užsakovą, jog garantiniu laikotarpiu Užsakovas netinkamai eksploatavo įrangą. Taisyklės/instrukcijos turi būti pateiktos lietuvių kalba. **Tai yra esminė Sutarties sąlyga**.
   41. Po visų darbų atlikimo, Rangovas atlieka ir pateikia Užsakovui statybos užbaigimui reikalingus darbus ir dokumentaciją, kurie būtini statybos užbaigimo procedūrom, kaip numatyta statybos techninio reglamento STR 1.05.01:2017 „Statybą leidžiantys dokumentai. Statybos užbaigimas. Statybos sustabdymas. Savavališkos statybos padarinių šalinimas. Statybos pagal neteisėtai išduotą statybą leidžiantį dokumentą padarinių šalinimas“ 10 priede, ir apmoka už jų atlikimą. Išlaidos šių dokumentų ir darbų atlikimui yra įskaičiuotos į pasiūlymo kainą. Šių darbų atlikimo terminas turi būti numatytas kalendoriniame darbų vykdymo grafike.
   42. Nuosavybė į medžiagas, įrangą Užsakovui pereina nuo darbų priėmimo-perdavimo aktų pasirašymo momento, tačiau atsakomybė į šiuos perduotus objektus Užsakovui pereina tik nuo užbaigtų darbų perdavimo Užsakovui akto pasirašymo momento.
   43. Rangovas vadovaudamasis Aplinkos apsaugos kriterijų, kuriuos perkančiosios organizacijos ir perkantieji subjektai  turi taikyti pirkdami prekes, paslaugas ar darbus, taikymo tvarkos aprašu, patvirtintu Lietuvos Respublikos aplinkos ministro 2011 m. birželio 28 d. įsakymu Nr. D1-508 visus susitikimus šios Sutarties vykdymo klausimais vykdys nuotoliniu būdu.
   44. Rangovas vadovaudamasis Aplinkos apsaugos kriterijų, kuriuos perkančiosios organizacijos ir perkantieji subjektai  turi taikyti pirkdami prekes, paslaugas ar darbus, taikymo tvarkos aprašu, patvirtintu Lietuvos Respublikos aplinkos ministro 2011 m. birželio 28 d. įsakymu Nr. D1-508 įsipareigoja Sutarties vykdymo dokumentus Užsakovui pateikti elektroniniu būdu, dokumentus pasirašant tik elektroniniu parašu.
   45. Rangovas privalo užtikrinti, kad statybvietėje statybos darbus atliekantys asmenys turėtų Lietuvos Respublikos valstybinio socialinio draudimo įstatymo nustatyta tvarka suformuotą skaidriai dirbančio asmens identifikavimo kodą (toliau – statybininko ID kodą), o asmenys, kurie statybvietėje atlieka ne su statybos darbais susijusią veiklą, – jų identifikavimo priemonę, taip pat teikti Skaidriai dirbančiojo tapatybės identifikavimo informacinės sistemos tvarkytojui duomenis apie statybininko ID kodo turėtojo darbdavį ir statybininko ID kodo turėtoją. Rangovas įsipareigoja užtikrinti, kad statybos darbų neatliktų asmenys, neturintys statybininko ID kodo ir (ar) nepateikę atitinkamų duomenų Skaidriai dirbančiojo tapatybės identifikavimo informacinės sistemos tvarkytojui.
   46. Jei paaiškėja, jog Rangovas leido statybos darbus vykdantiems darbuotojams ar paslaugų teikėjams, kurie neturi statybininko ID kodo ar nepranešė atitinkamų duomenų Skaidriai dirbančiojo tapatybės identifikavimo informacinės sistemos tvarkytojui patekti į statybvietę ar atlikti statybos darbus, Rangovui taikoma 1 000 EUR (vieno tūkstančio eurų) bauda už kiekvieną pažeidimo atvejį (t. y. kiekvieną asmenį, kuris neturi statybininko ID arba nepranešė atitinkamų duomenų Skaidriai dirbančiojo tapatybės identifikavimo informacinės sistemos tvarkytojui), be to, Rangovas privalo atlyginti visus tiesioginius Užsakovo patirtus nuostolis, kurių nepadengia aukščiau nurodyta bauda.
   47. Jeigu Rangovui yra keliamas reikalavimas turėti aplinkosauginių reikalavimų laikymąsi patvirtinančius dokumentus, dokumento galiojimas turi būti užtikrintas visą sutarties galiojimo laikotarpį. Užsakovas bet kuriuo sutarties vykdymo metu gali patikrinti aplinkosauginių reikalavimų laikymąsi patvirtinančius dokumentus. Jei Rangovas dokumentų nepateikė arba dokumentus pateikė ne laiku (netinkamus), pirmą kartą Rangovas moka 1 000 Eur (vienas tūkstantis eurų) dydžio baudą. Pakartotinis šių įsipareigojimų nevykdymas laikomas **esminiu Sutarties pažeidimu**.
6. **PRIEVOLIŲ ĮVYKDYMO UŽTIKRINIMAS**
   1. Prievolių įvykdymo užtikrinimas šiai sutarčiai nenumatomas.
7. **DARBŲ PERDAVIMAS-PRIĖMIMAS**
   1. Užsakovas perima darbus kai:
      1. visi darbai baigti pagal Sutartį;
      2. Užsakovui perduota visa statinio statybos dokumentacija, nurodyta šios Sutarties 6.40 ir 6.41 punktuose;
      3. pasirašomas užbaigtų darbų perdavimo Užsakovui aktas.
8. **ATSAKOMYBĖ UŽ DEFEKTUS, GARANTIJOS**
   1. Garantinis laikotarpis pradedamas skaičiuoti nuo užbaigtų darbų perdavimo Užsakovui akto pasirašymo dienos ir yra:
      1. (penkeri) metai – statinio atviroms konstrukcijoms ir kitiems darbams, nepaminėtiems 9.1.2–9.1.4 punktuose;
      2. 10 (dešimt) metų – paslėptiems statinio elementams (konstrukcijoms, laidams, vamzdynams ir pan.);
      3. 20 (dvidešimt metų) – esant tyčia paslėptų defektų;
      4. įrangai Rangovas įsipareigoja suteikti ne mažesnį nei dvejų metų garantinį terminą nuo užbaigtų darbų perdavimo Užsakovui akto pasirašymo dienos.
      5. Rangovas, nepriklausomai nuo tiekėjų ar subrangovų suteikiamų garantinių terminų, statinyje naudojamiems statybos produktams ir įrenginiams suteikia garantijas 9.1 punkte nurodytiems terminams.
   2. Rangovas garantuoja, kad statinio pripažinimo tinkamu naudoti metu ir per garantinį laikotarpį jo atlikti darbai atitiks projekte numatytas savybes, normatyvinių dokumentų reikalavimus, atliktų darbų vertę.
   3. Užsakovas, nustatęs darbų trūkumus ar kitokius nukrypimus nuo Sutarties po darbų perdavimo-priėmimo, jei tie trūkumai ar nukrypimai negalėjo būti nustatyti perimant darbą (paslėpti trūkumai arba atsiradę statinio garantinio naudojimo metu), taip pat jei jie buvo Rangovo tyčia paslėpti, privalo apie juos per protingą laiko tarpą raštu pranešti Rangovui.
   4. Jei Rangovas nepradeda ir (ar) neištaiso pastebėtų statybos defektų pagal statybos dokumentų ir kitų teisės aktų reikalavimus, ar neatitaiso tiesioginės tokio defekto padarytos žalos garantiniu laikotarpiu per Užsakovo nurodytą protingą terminą, Užsakovas pats arba trečiųjų asmenų pagalba gali atlikti tokius darbus Rangovo sąskaita. Rangovas privalo atlyginti visą žalą, kurią patiria Užsakovas, ištaisydamas defektą ir atitaisydamas žalą, įskaitant Užsakovo kaštus ieškant kito rangovo ir pan.
9. **SUTARTIES PAŽEIDIMAS IR NUTRAUKIMAS**
   1. Jeigu darbų vykdymo sustabdymas, pagal Sutarties sąlygų 4.8 punktą, trunka ilgiau nei 90 dienų, Rangovas gali reikalauti leidimo atnaujinti darbų vykdymą arba nutraukti Sutartį. Tokiu Sutarties nutraukimo atveju turi būti nustatyti ir Šalių parašais patvirtinti atlikti darbai ir Rangovui mokėtinos sumos**.**
   2. Jeigu Rangovas nevykdo arba netinkamai vykdo kuriuos nors sutartinius įsipareigojimus, tai Užsakovo atstovas raštu gali Rangovui nurodyti įvykdyti įsipareigojimus arba ištaisyti netinkamai atliktus darbus per pagrįstai tinkamą laiką.
   3. Užsakovas turi teisę vienašališkai nutraukti Sutartį, jeigu Rangovas:
      1. tampa nemokiu ir/ar Rangovui iškeliama bankroto arba restruktūrizavimo byla;
      2. nevykdo Sutarties sąlygų 10.2 punkte nurodytų Užsakovo atstovo nurodymų, nepateikia Sutarties įvykdymo užtikrinimo (jeigu taikoma)arba visais pagrįstais atvejais nepratęsia jo galiojimo;
      3. nepaisydamas Užsakovo raginimo, nepradeda vykdyti darbų per 14 (keturiolika) kalendorinių dienų po Sutarties įsigaliojimo dienos, arba kitaip aiškiai parodo ketinimą netęsti savo įsipareigojimų pagal Sutartį arba nevykdo darbų pagal Užsakovo patvirtintą kalendorinį darbų vykdymo grafiką ir tampa aišku, kad juos baigti iki darbų atlikimo termino pabaigos neįmanoma;
      4. daugiau nei 2 savaites ne dėl Užsakovo kaltės vėluoja užbaigti darbų etapą pagal Užsakovo patvirtintą kalendorinį darbų vykdymo grafiką arba daugiau nei 2 savaites delsia galutinai pabaigti darbus;
      5. po pakartotinio raštiško Užsakovo įspėjimo Rangovas neištaiso nukrypimų nuo techninio ir darbo projekto sprendinių ir jų techninių specifikacijų reikalavimų;
      6. nesilaiko Sutarties sąlygų dėl darbų kokybės: naudoja netinkamas medžiagas, gaminius ar kitus darbų komponentus, prastai atlieka darbą, nepaiso Užsakovo nurodymų pašalinti trūkumus per nustatytus terminus ar elgiasi kitaip, nei nustatyta Sutartyje ir dėl to Užsakovas turi pagrindo manyti, kad Rangovas nepajėgs užbaigti darbų be trūkumų ar nuostolių Užsakovui;
      7. Rangovas pažeidė bent vieną iš esminių Sutarties sąlygų, nurodytų šioje Sutartyje;
      8. esant esminiam Sutarties pažeidimui, Užsakovas turi teisę, įspėjęs prieš 20 (dvidešimt) kalendorinių dienų, vienašališkai nutraukti Sutartį bei pareikalauti 5 proc. pradinės Sutarties vertės be PVM baudos arba pasinaudoti Sutarties įvykdymo užtikrinimu (jeigu taikoma) ir pašalinti Rangovą iš statybvietės;
      9. Sutartis buvo pakeista pažeidžiant Viešųjų pirkimų įstatymo 89 straipsnį;
      10. paaiškėjo, kad Rangovas, su kuriuo sudaryta Sutartis, turėjo būti pašalintas iš pirkimo procedūros pagal Viešųjų pirkimų įstatymo 46 straipsnio 1 dalį (jeigu tikrinami pašalinimo pagrindai);
      11. paaiškėjo, kad su Rangovu neturėjo būti sudaryta Sutartis dėl to, kad Europos Sąjungos Teisingumo Teismas procese pagal sutarties dėl Europos Sąjungos veikimo 258 straipsnį pripažino, kad nebuvo įvykdyti įsipareigojimai pagal Europos Sąjungos steigiamąsias sutartis ir Direktyvą 2014/24/ES.
   4. Nutraukus Sutartį pagal 10.3 punktą:
      1. Rangovas privalo toliau vykdyti pagrįstus Užsakovo nurodymus dėl turto išsaugojimo arba dėl darbų saugos;
      2. Užsakovas turi nustatyti likusias Rangovui mokėtinas sumas už tinkamai atliktus, bet neapmokėtus darbus. Tačiau Užsakovas Rangovo sąskaita gali padengti bet kuriuos nuostolius ir papildomas išlaidas, susijusias su defektų ištaisymu, delspinigius dėl vėlavimo (jeigu yra) ir kitas Užsakovo išlaidas, atsiradusias dėl šios Sutarties. Užsakovas, padaręs tokius atskaitymus už papildomas išlaidas, praradimus ir nuostolius, visą likusią Rangovui mokėtiną sumą privalo išmokėti Rangovui.
   5. Užsakovas bet kada, nepriklausomai nuo Rangovo veiksmų, turi teisę nutraukti Sutartį ne vėliau kaip prieš 20 (dvidešimt) kalendorinių dienų apie tai raštu pranešdamas Rangovui. Tokiu atveju Rangovui turi būti sumokėta:
      1. už bet kurį tinkamai atliktą ir priimtą darbą pagal Sutartyje nustatytas kainas;
      2. išlaidos už įrangą ar medžiagas, kurie skirti darbams ir kuriuos Rangovas tam tikslui įsigijo. Užsakovui sumokėjus, ši įranga ir medžiagos tampa Užsakovo nuosavybe;
      3. bet kurios kitos išlaidos arba įsipareigojimai, kuriuos Rangovas pagrįstai prisiėmė tikėdamasis baigti darbus.
   6. Rangovas turi teisę nutraukti Sutartį, jeigu:
      1. per 90 (devyniasdešimt) dienų nuo Sutarties 3.13 punkte nurodyto termino pabaigos negauna apmokėjimo. **Tai yra esminė Sutarties sąlyga**;
      2. Užsakovas visiškai nevykdo savo sutartinių įsipareigojimų;
      3. darbų vykdymo sustabdymas be raštiško Rangovo sutikimo, pagal Sutarties 10.1 punktą trunka ilgiau nei 90 dienų;
      4. Užsakovas pažeidė bent vieną iš esminių Sutarties sąlygų.

Rangovas gali, esant bet kuriuo punkte išvardintu atveju arba aplinkybėms, prieš 20 (dvidešimt) kalendorinių dienų apie tai raštu pranešęs Užsakovui, nutraukti Sutartį. Rangovo pasirinkimas nutraukti Sutartį neturi pažeisti kurių nors kitų iš Sutarties arba kitaip kylančių jo teisių.

* 1. Sutarties nutraukimo įsigaliojimo atveju pagal bet kurį Sutarties sąlygų punktą, Rangovas per Užsakovo nurodytą terminą privalo:
     1. nutraukti visą tolesnį darbą, išskyrus tokį, kurį būtina atlikti dėl gyvybės ar turto išsaugojimo arba dėl darbų saugos;
     2. perduoti Užsakovui įrangą ir medžiagas, už kuriuos jau sumokėta;
     3. pašalinti visus Rangovo įrengimus ir kitus daiktus iš statybvietės ir pats palikti statybvietę.

1. **ŠALIŲ ATSAKOMYBĖ**
   1. Jei Užsakovas, gavęs tinkamai pateiktą ir užpildytą sąskaitą, uždelsia atsiskaityti už tinkamai Rangovo perduotus kokybiškai atliktus darbus per Sutartyje nurodytą terminą, Rangovas nuo kitos nei nustatytas terminas dienos skaičiuoja Užsakovui 0,02 procento dydžio delspinigius nuo neapmokėtos sumos be PVM už kiekvieną vėlavimo dieną.
   2. Jeigu Rangovas vėluoja vykdyti užsakymą, atlikti darbus ar ištaisyti jų trūkumus arba nevykdo kitų sutartinių įsipareigojimų, Užsakovas nuo kitos nei nustatytas terminas dienos Rangovui skaičiuoja 0,02 procento dydžio delspinigius už kiekvieną uždelstą dieną nuo laiku neatliktų darbų ar darbų, turinčių trūkumų, kainos be PVM.
   3. Užsakovas turi teisę sustabdyti mokėjimus, jeigu Darbai atliekami nekokybiškai ir defektai nepašalinami per terminą, nustatytą Šalių pasirašytame darbų perdavimo – priėmimo akte arba kitame dokumente, bet ne ilgiau kaip septynias dienas. Po defektų ištaisymo šios sumos yra sumokamos Rangovui. Užsakovas turi teisę reikalauti, kad Rangovas per Užsakovo nurodytą terminą savo lėšomis pataisytų darbų trūkumus arba juos pašalintų, o jeigu Rangovas per nustatytą terminą piktybiškai ir tyčia šio reikalavimo nevykdo – atsisakyti Sutarties ir reikalauti, kad Rangovas padengtų su tuo susijusius nuostolius, įskaitant sumas, sumokėtas kitam rangovui už trūkumų pataisymą ir pašalinimą.
   4. Delspinigių ir baudų mokėjimas neatleidžia Šalių nuo visiško sutartinių įsipareigojimų įvykdymo.
2. **PATVIRTINIMAI**
   1. Rangovas patvirtina:
      1. kad Rangovas, ar Rangovo įgaliotas asmuo vykdant Sutartį turi teisę sudaryti šią Sutartį, o taip pat vykdyti visus šioje Sutartyje numatytus Rangovo įsipareigojimus. Rangovas pareiškia, kad jis yra gavęs visus būtinus leidimus, atestacijos pažymėjimus ar kitokius dokumentus, įgalinančius Rangovą užsiimti šioje Sutartyje numatyta veikla, kuri įeina į Rangovo sutartinius įsipareigojimus;
      2. kad neturi tokių įsiskolinimų ar trečiųjų šalių teisėtų pretenzijų, kurios galėtų sukelti grėsmę jo įsipareigojimų pagal šią Sutartį vykdymui;
      3. kad iki Sutarties pasirašymo susipažino su visomis Sutarties sąlygomis, įvertino visas aplinkybes ir rizikas, kurios gali turėti įtakos projekte numatytiems tikslams pasiekti. Rangovo informacija Užsakovui apie susidariusias nepalankias sąlygas ar kitas aplinkybes, turinčias įtakos Sutarties įvykdymui, traktuojama kaip informacinio pobūdžio. Visas susidariusias kliūtis ar problemas Rangovas privalo spręsti savo jėgomis.
   2. Užsakovas patvirtina, kad Užsakovas ar Užsakovo įgaliotas asmuo vykdant Sutartį turi teisę sudaryti šią Sutartį, o taip pat vykdyti visus šioje Sutartyje numatytus Užsakovo įsipareigojimus. Užsakovas pareiškia, kad jis yra gavęs visus būtinus leidimus, atestacijos pažymėjimus ar kitokius dokumentus, įgalinančius Užsakovą užsiimti šioje Sutartyje numatyta veikla, kuri įeina į Užsakovo sutartinius įsipareigojimus.
3. **GINČAI**
   1. Sutarties Šalys visus ginčus stengiasi išspręsti derybomis. Kilus ginčui, Sutarties Šalys raštu išdėsto savo nuomonę kitai Šaliai ir pasiūlo ginčo sprendimą. Visi ginčai, kylantys dėl šios Sutarties ar su ja susiję, nepavykus jų išspręsti derybų būdu, sprendžiami Lietuvos Respublikos civilinio proceso kodekso nustatyta tvarka, teismingumą nustatant pagal Užsakovo buveinės adresą.
4. **NENUGALIMA JĖGA (FORCE MAJEURE)**
   1. Šalis gali būti visiškai ar iš dalies atleidžiama nuo atsakomybės už Sutarties nevykdymą dėl nenugalimos jėgos (*force majeure*) aplinkybių, atsiradusių po Sutarties įsigaliojimo dienos, bei nustatytų ir jas patyrusios Šalies įrodytų pagal Lietuvos Respublikos civilinį kodeksą, jeigu Šalis nedelsiant pranešė kitai Šaliai apie kliūtį bei jos poveikį įsipareigojimų vykdymui.
   2. Nenugalima jėga (*force majeure*) nelaikoma tai, kad rinkoje nėra reikalingų prievolei vykdyti prekių, Šalis neturi reikiamų finansinių išteklių arba Šalies kontrahentai pažeidžia savo prievoles. Nenugalima jėga (*force majeure*) taip pat nelaikomos Šalies veiklai turėjusios įtakos aplinkybės, į kurių galimybę Šalys, sudarydamos Sutartį, atsižvelgė, t. y. Lietuvoje pasitaikančios aplinkybės, valstybės ar savivaldos institucijų sprendimai, sukėlę bet kurios iš Šalių reorganizavimą, privatizavimą, likvidavimą, veiklos pobūdžio pakeitimą, stabdymą (trukdymą), kitos aplinkybės, kurios turėtų būti laikomos ypatingomis, bet Lietuvoje Sutarties sudarymo metu yra tikėtinos.
   3. Sutartis baigiasi kitos Šalies reikalavimu, kai ją įvykdyti kitai Šaliai neįmanoma dėl nenugalimos jėgos (*force majeure*).

# ASMENS DUOMENŲ TVARKYMAS

* 1. Vykdydamos Sutartį Šalys įsipareigoja asmens duomenų tvarkymą vykdyti teisėtai – laikydamosi 2016 m. balandžio 27 d. priimto Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) ir kitų teisės aktų, reglamentuojančių asmens duomenų tvarkymą. Šalių atstovų, darbuotojų ar kitų fizinių asmenų, pasitelktų Sutarčiai vykdyti duomenų tvarkymo teisėtumas grindžiamas būtinybe įvykdyti Sutartį. Šalys įsipareigoja tinkamai informuoti visus fizinius asmenis (darbuotojus, savo Subtiekėjų darbuotojus ir kitus atstovus), kurie bus pasitelkti Sutarčiai vykdyti, apie tai, kad jų asmens duomenys bus šalių tvarkomi Sutarties vykdymo tikslais.
  2. Kiekviena Šalis kitos Šalies pateiktus jos darbuotojų, įgaliotų asmenų, Subtiekėjų darbuotojų ar kitų atstovų, taip pat kitų asmenų duomenis tvarkys šios Sutarties vykdymo, teisėto intereso siekiant pareikšti ar apsiginti nuo ieškinių ar kitų reikalavimų, o taip pat siekiant įvykdyti Šaliai taikomuose teisės aktuose numatytas pareigas, tikslais bei juos atitinkančiais teisiniais pagrindais.
  3. Kiekviena Šalis kitos Šalies pateiktus 15.2 p. nurodytus asmens duomenis saugos visą Sutarties galiojimo laikotarpį, o taip pat po jos pasibaigimo – tiek, kiek būtina pareikšti ar apsiginti nuo ieškinių ar kitų reikalavimų, įvykdyti Šaliai taikomuose teisės aktuose numatytas pareigas.
  4. Kiekviena Šalis kitos Šalies pateiktus 15.2 p. nurodytus asmens duomenis gali teikti šiems duomenų gavėjams: techninės ir programinės įrangos, naudojamos asmens duomenų tvarkymui, ir su tuo susijusių paslaugų teikėjams, Šalies naudojamų informacinių ir ryšių technologijų priežiūrą ir aptarnavimą vykdantiems paslaugų teikėjams, Viešųjų pirkimų tarnybai, kitiems duomenų gavėjams, kuriems asmens duomenys turi būti teikiami vadovaujantis Šaliai taikomais teisės aktų reikalavimais. Paslaugų teikėjas šios Sutarties 15.2 p. nurodytus Užsakovo pateiktus asmens duomenis gali teikti asmenims, kuriuos jis turi teisę pasitelkti šios Sutarties vykdymui.
  5. Kiekviena Šalis įsipareigoja visus fizinius asmenis, kurių asmens duomenis perduoda kitai Šaliai, tinkamai informuoti apie jų asmens duomenų perdavimą.
  6. Šalys pažymi, kad fiziniai asmenys, kurie yra pasitelkti Sutarčiai su šalimis vykdyti ir išvardinti Sutartyje, yra supažindinti su Sutartyje pateiktais jų asmeniniais duomenimis, ir Šalies nustatyta tvarka tam davė savo sutikimą.
  7. Asmens duomenų tvarkymas gali būti aptariamas papildomu Šalių susitarimu, pridedamu prie Sutarties (kai jis yra sudaromas).

1. **BENDROSIOS NUOSTATOS**
   1. Šalių teisių ir pareigų pagrindas yra Sutartis, Lietuvos Respublikos įstatymai, poįstatyminiai teisės aktai, statybos techniniai reglamentai ir kiti normatyviniai dokumentai.
   2. Jei Sutarties dokumentuose numatyti darbų kiekiai (mato vienetais), tai jie yra orientaciniai. Faktiniai darbų kiekiai, reikalingi projekto įgyvendinimui, negali apimti daugiau/mažiau kaip 10 procentų Sutarties dokumentuose nurodytų preliminarių darbų kiekių.
   3. Rangovas Sutarties informaciją privalo laikyti privačia ir konfidencialia, išskyrus tai, ko reikia sutartinėms prievolėms atlikti arba galiojantiems įstatymams vykdyti. Rangovas, be išankstinio Užsakovo sutikimo, neturi skelbti, leisti, kad būtų paskelbta arba atskleista bet kuri informacija apie darbus kokiame nors komerciniame arba techniniame dokumente ar kaip nors kitaip.
   4. Sutarties sąlygos Sutarties galiojimo laikotarpiu negali būti keičiamos, išskyrus tokias Sutarties sąlygas, kurias pakeitus nebūtų pažeisti Lietuvos Respublikos viešųjų pirkimų įstatyme nustatyti principai ir tikslai.
   5. Visi su Sutartimi susiję pranešimai, prašymai, kiti dokumentai ar susirašinėjimas turi būti siunčiami elektroniniu paštu. Apie savo adreso ar kitų rekvizitų pasikeitimą kiekviena Šalis nedelsdama, tačiau ne vėliau kaip per 5 (penkias) kalendorines dienas nuo minėto pasikeitimo dienos, el. paštu pranešti kitai Šaliai. Šalių rekvizitai susirašinėjimui nurodyti šios Sutarties 17.2 punkte. Į visus laiškus ir paklausimus turi būti sureaguota per 2 darbo dienas.
   6. Per 5 darbo dienas nuo Sutarties įsigaliojimo Rangovas privalo pateikti Užsakovui objektinę sąmatą ir detalias (kiekvienam konstruktyvui) lokalines sąmatas.
   7. Tuo atveju, jei tarp Šalių kyla ginčas dėl objekto ar darbų kokybės, viena iš Šalių gali kreiptis į ekspertą. Eksperto išlaidas padengs ta Šalis, kurios nenaudai ekspertas priims išvadas.
   8. Šalys neturi teisės perduoti savo įsipareigojimų pagal šią Sutartį tretiesiems asmenims be kitų Šalių raštiško sutikimo.
   9. Visi šios Sutarties papildymai ir pakeitimai galioja, jeigu yra pasirašyti abiejų šalių kvalifikuotais el. parašais.
   10. Šalims susitarus galimi papildomi Šalių susitarimai prie Sutarties, jeigu manoma, kad būtina papildyti, paaiškinti ar patikslinti šios Sutarties numatytas sąlygas. Toks papildomas susitarimas turėtų tokią pat teisinę galią, kaip ir pagrindinė Sutartis, galiotų visos kitos pagrindinėje Sutartyje numatytos sąlygos.
   11. Ši Sutartis sudaryta lietuvių kalba ir pasirašyta abiejų šalių kvalifikuotais el. parašais.
2. **KONTAKTAI**
   1. Visais su Sutarties įgyvendinimu susijusiais klausimais Šalys privalo susirašinėti ir bendrauti lietuvių kalba.
   2. Šalių rekvizitai:

**Užsakovas Rangovas**

Molėtų rajono savivaldybės administracija UAB „Molstatva“

Molėtai, Vilniaus g. 44 Molėtai, Daubos g. 4-349

Tel. 0 (383) 54761 0 (675) 88288

El. p. [savivaldybe@moletai.lt](mailto:savivaldybe@moletai.lt) [molstatva@gmail.com](mailto:molstatva@gmail.com)

Administracijos direktorius Direktorius

Sigitas Žvinys Arvydas Ramonas